אלישיב רייכנר

אלישיב (שיבי) רייכנר (נולד ב-5 בספטמבר 1975) הוא עיתונאי, סופר, פעיל פוליטי וחברתי דתי-לאומי.

==ביוגרפיה==
רייכנר בנם של הרב נפתלי וחגית רייכנר, גדל בילדותו ביישוב מרכז שפירא ובישוב אפרת (הוריו מוותיקי היישוב). אמו היא ביתו של הרב שמואל פנחס גלברד (מחבר הספר "לפשוטו של רש"י") ואחות של הרב יהודה גלעד. בן דודו של אלישיב, שי רייכנר הוא ראש מועצה אזורית נחל שורק.

למד בישיבת ירושלים לצעירים ובמחזור הראשון של ישיבת ההסדר ירוחם שהוקמה בשנת 1993 ומתגורר בעיירה עד היום. עבד כרכז חינוכי ב"מדרשת ביחד" בירוחם בין השנים 2000–2008.

משמש כחבר המועצה הציבורית של ארגון הרבנים "בית הלל", וכחבר מליאת בני עקיבא.

רייכנר היה מועמד בבחירות לכנסת השמונה עשרה במקום העשירי ברשימת הבית היהודי. לקראת הבחירות לכנסת התשע עשרה, היה חבר בוועדת המפקד של הבית היהודי שקיבלה את ההחלטה על קיום הפריימריז במפלגה. ב-18 בפברואר 2019 הודיע על הצטרפותו למפלגת הימין החדש לקראת הבחירות לכנסת העשרים ואחת ושובץ במקום השביעי ברשימה. המפלגה לא עברה את אחוז החסימה ורייכנר נותר מחוץ לכנסת. לקראת הבחירות לכנסת העשרים ושתיים שהוקדמו לאותה שנה הודיע רייכנר שלא יתמודד בבחירות אלו לכנסת.

==פעילותו העיתונאית==
בשנת 1997 החל רייכנר לכתוב בעיתון "הצופה" את המדור הסאטירי "ברציניות" יחד עם העיתונאי חנוך דאום. בשנת 2000 עבר לכתוב בעיתון מקור ראשון ובכתב העת נקודה - בו שימש גם כחבר מערכת. במקביל הגיש פינות רדיו בערוץ שבע. בשנת 2003 מונה לעוזרו של מנהל התוכניות בערוץ התכלת - אורי אורבך.
רייכנר בדיון, אותו הנחה, בהשתתפות [[רן שריד ואורלי גולדקלנג]]
בין השנים 2004–2010 כתב רייכנר טור שבועי בשם "רייכנר ענייני" באתר nrg יהדות. בין השנים 2004–2012 פרסם בלוג בשם "דרומי" באתר כיפה. בשנת 2005 ערך את התוכנית "פרשת דרכים" בערוץ 2. באותה שנה החל לפרסם בכתב העת "נקודה" את הטור "רחוק מהעין" המוקדש לתחומים חברתיים ופריפריה. החל מאפריל 2010, בעקבות סגירת כתב העת "נקודה", החל רייכנר לפרסם את טורו "רחוק מהעין" במוסף "יומן" של מקור ראשון. בינואר 2014 הפך הטור לשבועי.

כתב ב"מקור ראשון" בין השנים 2005–2007 את הטור "איש אחד" המוקדש לאישיות בחדשות, ומשנת 2007 החל לערוך בעיתון זה את המדור "אמצע הדרך". במשך שש שנים, עד שנת 2013 בו נסגר המדור, כתב בו את "המכתב השבועי". בשנת 2010 החל לפרסם טור דו שבועי קבוע באתר האינטרנט של "צו פיוס".

באוקטובר 2010 החל רייכנר להנחות באתר האינטרנט "ערוץ מאיר" סדרת שיעורים בפרשת השבוע יחד עם הרב שלמה אבינר. בינואר 2012 החל להנחות באתר סדרת שיעורים בפרקי אבות יחד עם הרב ערן טמיר. כשהערוץ החל לשדר בטלוויזיה, מונה רייכנר לאחראי על לוח השידורים ולעורך תוכן בערוץ.

באוקטובר 2016 היה עורך תוכן של סדרת התוכניות 'צולם ביום חול' בהגשת נתן דטנר, ששודרה בערוץ הראשון.
רייכנר כתב שישה ספרים, כולם בהוצאת ידיעות ספרים.
רייכנר בשבוע הספר 2017, מתחם התחנה בירושלים.<br> מאחור משמאל: [[דב איכנולד, סיון רהב-מאיר, ד"ר עשהאל לובוצקי, יהורם גאון. מימין: עמיחי ברהולץ. <br> מלפנים משמאל: אלישיב רייכנר, רחלי שלו, יפעת ארליך.]]
כתיבתו של רייכנר מתאפיינת בעיסוק נרחב בתחום החברתי ובסיקור הפריפריה הדרומית. בתחום המדיני מחזיק רייכנר בעמדות ימניות - ממלכתיות.

===חיים אישיים===
נשוי לדפנה (מיילדת בבית החולים סורוקה) ולהם חמישה ילדים. מתגוררים בירוחם.

==ספריו==
* באמונתו - סיפורו של הרב יהודה עמיטל, הוצאת ידיעות ספרים, 2008 (מהדורה אנגלית יצאה ב-2011 בהוצאת קורן - BY FAITH ALONE)
* כתום המאבק - גוש קטיף במערכה, הוצאת ידיעות ספרים, 2010
* רופא בדם - סיפורו של ד"ר שמואל גיליס, הוצאת ידיעות ספרים, 2011
* דווקא שם - סיפורם של אנשי ההתיישבות החברתית, הוצאת ידיעות ספרים, 2013
* כאן חיים יחד - סיפורן של מסגרות החינוך המשלב והקהילות המשותפות. הוצאת ידיעות ספרים. 2016
*הנני - סיפורו של הרב חיים דרוקמן, הוצאת ידיעות ספרים, 2018
*ריבית של מעשים טובים - סיפורו של פרופסור אליעזר יפה, הוצאת דברי שיר, 2020

==קישורים חיצוניים==

* [http://www.datili.co.il/index.php?id=39381 אישי נט עם אלישיב רייכנר], באתר "דתילי", 21 בינואר 2010
* 
* [http://www.kipa.co.il/blog/34616#.Ugh7cNIeBE4 הבלוג "דרומי"], באתר "כיפה"
* [http://www.nrg.co.il/online/MORE/main.php?pForChannel=channel_news/judaism/private_column_folder/mador_yehadot_2&pBox=1&page=1&pCreateFile=0&editFromCms=0 הטור "רייכנר ענייני"] באתר nrg מעריב
* [http://www.kipa.co.il/magazine/search.asp?q=אלישיב%20רייכנר&page=2 מאמרים של אלישיב רייכנר], באתר "כיפה"
* [http://www.tzavpius.org.il/node/659 מאמרים של אלישיב רייכנר], באתר צו פיוס
**על ספרו "כתום המאבק"
* 
**על ספרו "דווקא שם"
* 
* 
* 
* , 30 במאי 2013
* 
* [https://www.youtube.com/watch?v=UmDpC7Ift6Q&nohtml5=False אלישיב רייכנר מתארח בתוכנית "שעה של אנשים"] ברדיו [https://web.archive.org/web/20160412210742/http://www.gly.co.il/ גלי ישראל] 4 בפברואר 2016
* 

==הערות שוליים==

קטגוריה:אנשי חינוך ישראלים
קטגוריה:פעילים חברתיים ישראלים
קטגוריה:סגל מקור ראשון
קטגוריה:ירוחם: אישים
קטגוריה:בוגרי ישיבת ירושלים לצעירים
קטגוריה:פעילי הבית היהודי
קטגוריה:פעילי מפלגת הימין החדש
קטגוריה:בוגרי ישיבת ההסדר ירוחם
קטגוריה:חברי רשת מעוז
קטגוריה:ישראלים שנולדו ב-1975